તેને લઈને કાયદો, પોલીસ અને સરકાર કેટલી નિ:સહાય છે તેનો અંદાજ પ.બંગાળમાં થયેલી એક ફરિયાદથી લાગે છે. અહીં રહેતા રાજીવ સિંહાએ સેક્રેડ ગેમ્સમાં અનેક વાંધાજનક ટિપ્પણીની ફરિયાદ 10 જુલાઇએ સ્થાનિક પોલીસ મથકે કરી હતી. પણ કોલકાતા પોલીસે 5 દિવસ સુધી એ ન જાણી શકી કે આખરે આ ફરિયાદ કયા કાયદા હેઠળ એફઆઈઆરમાં રૂપાંતરિત કરાય. કેમ કે આ ઈન્ટરનેટ પર બતાવાતા એક કાર્યક્રમનો કેસ હતો. સંભવત: આ ઓનલાઈન મૂવી એપથી સંબંધિત પ્રથમ ફરિયાદ હતી. મામલો અહીં જ શાંત ન થયો. કાયદાની ગેરસમજે આ મામલાને કોર્ટ સુધી પહોંચાડી દીધો. બીજી બાજુ જુલાઈમાં જ નિખિલ ભલ્લા નામની એક વ્યક્તિએ દિલ્હી હાઈકોર્ટમાં એક પીઆઇએલ દાખલ કરી હતી.